อดีตปลัดคลัง แรงนั่ง รมว.คลังคนใหม่
"สมชัย สัจจพงษ์" ไม่ปัดถูกทาบทามนั่ง รมว.คลัง หยอกกลับ "พี่ไม่เหมาะหรือ"
16 ก.ย. 2563

ผู้สื่อข่าวรายงานว่า จากกรณีมีกระแสข่าวพล.อ.ประยุทธ์ จันทร์โอชา นายกรัฐมนตรี และ รมว.กลาโหม ทาบทามนายสมชัย สัจจพงษ์ อดีตปลัดกระทรวงการคลัง และ นายชาติชาย พยุหนาวีชัย อดีตผู้อำนวยการธนาคารออมสิน มาเป็น รมว.คลัง นั้น
ล่าสุด จากการสอบถามนายสมชัย ว่าได้รับการทาบทามจริงหรือไม่ นายสมชัยตอบกลับมาสั้นๆ ว่า "พี่ไม่เหมาะหรือ"
ทั้งนี้ นายสมชัย ยังไม่ปฏิเสธข้อความทางไลน์ ที่ผู้สื่อข่าวได้พยายามถามว่า ได้รับการทาบทามมาเป็น รมว.คลังใช่ไหม จะตอบรับมาเป็น รมว.คลัง หรือ ไม่ ซึ่งนายสมชัยไม่ได้มีการตอบรับหรือปฏิเสธเช่นกัน
ขณะที่นายชาติชาย เมื่อผู้สื่อข่าวได้มีการโทรสอบถาม ถูกตัดสายทิ้ง และ ส่งข้อความกลับมาว่า "ขอโทษด้วยยังไม่สะดวกคุยตอนนี้"
ทั้งนี้มีรายงานว่า นายชาติชาย อ้างว่ายังไม่เคยได้รับการทาบทามจาก นายกรัฐมนตรี มาเป็น รมว.คลัง รู้จากข่าวที่ออกมาเท่านั้น